recursal/SuperWikiNEXT-32B huggingface dataset:
Kokkins skulptur av Kronprinsesse Märtha ved Kronprinsesse Märthas kirke i Stockholm.
**Kirsten Kokkin** (født 23. august 1951 i Oslo) er en norsk skulptør. Hun har sin utdannelse fra Statens Håndverks- og Kunstindustriskole i Oslo, Statens kunstakademi i Oslo og Kungliga Konsthögskolan i Stockholm. Kokkin er førsteamanuensis i figurative fag på Kunsthøgskolen i Oslo. 

Kokkin debuterte i 1972 og flyttet til USA i 1987 og pendlet mellom Oslo og Colorado. Hun har hatt flere separatutstillinger og en rekke utsmykningsoppdrag.

Kokkin står i den figurative, europeiske tradisjonen fra Michelangelo, Giovanni Lorenzo Bernini, Auguste Rodin og Gustav Vigeland.[]

I Norge er Kokkin mest kjent for portrettbyster og skulpturer, blant annet skulpturene av kronprinsesse Märtha utenfor Norges ambassade i Washington, D.C. og ved Slottet som gave til kong Harald V på hans 70-årsdag. Hun utførte dessuten bysten av Kjell Magne Bondevik ved Bjørnsonhuset i Molde i 2006. Hun utførte også en byste av tidligere statsminister Gro Harlem Brundtland til Arbeiderpartiets hovedkontor på Youngstorget i Oslo (2012).

Kokkin har også utmerket seg med å gjøre en rekke legemsstore skulpturer med dans som tema. De er brukt som offentlige utsmykninger bade I Norge og USA.

I 2009 gjorde Kokkin en relieff av Mille-Marie Treschow og Stein Erik Hagen til Kulturhuset Bølgen i Larvik. En skulptur av Ole Einar Bjørndalen ble avduket på Modum i september 2008. 

Kokkin har også arbeidet med legemsstore portrett skulpturer av fremstående kvinner; Fru Ingegerd Løvenskiold Stuart, for Bærum Værk, Signekona Anna Brannfjell , Ekeberg skole Oslo, og dronning Sonja i Slottsparken i Oslo i anledning dronningens 80-årsdag.

Kirsten Kokkin er datter av den norske motstandshelten Sverre Kokkin, kjent fra Pelle-gruppa.

Referanser
----------

1. ↑   Norsk kunstnerleksikon, Norsk kunstnerleksikon ID Kirsten\_Kokkin, besøkt 9. oktober 2017[Hentet fra Wikidata]
2. ↑   KulturNav, KulturNav-ID 75c23d8d-5883-4a3e-89ba-c5c27c0e9fa9, besøkt 9. oktober 2017[Hentet fra Wikidata]
3. ↑   www.dagsavisen.no[Hentet fra Wikidata]

Kilder
------

* *Kirsten Kokkin 60 år*. Fødselsdagsomtale i Aftenposten Kultur 23. august 2011 side 11

Eksterne lenker
---------------

* (en) Offisielt nettsted Rediger på Wikidata

* (en) Kirsten Kokkin – kategori av bilder, video eller lyd på Commons Rediger på Wikidata
* (no) Kirsten Kokkin hos Sceneweb Rediger på Wikidata
* (no) Publikasjoner av Kirsten Kokkin i forskningsdokumentasjonssystemet CRIStin
* (no) Publikasjoner av Kirsten Kokkin i BIBSYS

  


|  |  |
| --- | --- |
| Oppslagsverk/autoritetsdata | Store norske leksikon **·** Norsk kunstnerleksikon **·** KulturNav **·** CRIStin
 |
Kopi av Small-Scale Experimental Machine på museum i Manchester
**Manchester Mark 1** var en av verdens første datamaskiner som lagret programmet, og ble utviklet ved University of Manchester basert på Manchester Small-Scale Experimental Machine (SSEM), også kalt «Baby». Arbeidet med datamaskinen begynte høsten 1948 og maskinen var i operasjon i april 1949.

Maskinens suksess ble rapportert i Britisk presse, og den ble kalt en "elektronsik hjerne". Det fremprovoserte en reaksjon fra universitetets nevrokiruriske avdeling, og startet en lang diskusjon om hvorvidt datamaskiner kan være kreative.

Arbeidet med "Baby" beviste at fosfor og CRT-teknologi kunne brukes til å lagre data i en kort stund. For å holde på data over tid leste man kontinuerlig data som var lagret, og skrev dem tilbake med jevne mellomrom. Denne idéen brukes fremdeles for å frikse opp minnet (D-RAM) i datamaskiner. "Baby" beviste at en datamaskin bygd på John von Neumanns prinsipper for en datamaskin som kunne lagre programmeringen sin var mulig, og prosjektet med å bygge Manchester Mark 1 ble satt i gang.

I 1936 publiserte Alan Turing end teoretisk modell for en universell datamaskin. Den første datamaskinen ENIAC trengte likevel omkobling for å kjøre nye programmer, mens Manchester Mark 1 kunne omprogrammeres via et tastatur.

Manchester Mark 1 gjorde det mulig for forskere og ingeniører å få praktisk erfaring med bruk av datamaskiner, og den ble raskt prototype for verdens første kommersielle datamaskin, Ferranti Ldt's Mark 1.

Manchester Mark 1 introduserte mange prinsipper som brukes også i dag, og 34 patenter ble tatt ut i forbindelse med maskinens utvikling. Lederne for utviklingen Frederic C Williams og Tom Kilburn, konkluderte med at datamaskiner kunne brukes for å løse flere problemer enn de rent matematiske.

Utviklingen av Manchester Mark1 stanset ved utgangen av 1949, og nær slutten av 50-tallet ble maskinen skrotet etter å ha blitt erstattet av den kommersielle Ferranti Mark 1.

I 1998 ble det bygd en replika av «Baby» som står på "Museum of Science and Industry" i Manchester.

Referanser
----------

1. ↑
2. ↑

|  |  |
| --- | --- |
| Oppslagsverk/autoritetsdata | Encyclopædia Britannica
 |
Masseutryddelser i løpet av fanerozoikum. Perm-Trias masseutryddelsen var den største og den verste masseutryddelsen i jordens historie.
Lystrosaurus overlevde denne katastrofen
Trilobittene forsvant i denne masseutryddelsen etter å ha dominert havbunnen i over 270 millioner år gjennom hele Paleozoikum
**Perm-trias-utdøingen**, eller «den store døden», er den største og verste masseutryddelsen i jordens historie, hvor 81 prosent av alt liv i havet, og 70 prosent av alt liv på land, døde ut. Pigghaier, trilobitter, eurypterider og mange andre dyre- og plantegrupper døde fullstendig ut. Pareiasaurene ble også utryddet. Masseutryddelsen markerte slutten av perm og paleozoikum, og begynnelsen av trias og mesozoikum. Den varte i 1,2 millioner år, og det tok 10 millioner år før livet på jorden kunne dominere igjen.

Massiv vulkansk aktivitet i forbindelse med dannelsen av De sibirske trappene har blitt foreslått som en mulig årsak til utryddelsen.

Referanser
----------

1. ↑  Estimates of the magnitudes of major marine mass extinctions in earth history

Litteratur
----------

* Henrik H. Svensen *Stein på stein - På sporet av den største masseutryddelsen i jordens historie* Aschehoug 2018 ISBN 9788203297298

|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN
 |
**Perlitt** er et tofase stål med 0,8 % karbon. Perlitt har en karakteristisk lamellstruktur av ferritt og sementitt (Fe3C). Det er denne lamellstrukturen som er mye av årsaken til styrken til stålet.

Navnet kommer av at overflaten har en perlemorliknende farge.

Strukturen oppstår ved en langsom avkjøling av stålet fra 723 grader Celcius til romtemperatur. Ved en hurtigere nedkjøling dannes bainitt.

Cementitten påvirker hardheten minst når den foreligger i grove runde partikler med stor innbyrdes avstand. Det er også den vanligste formen når cementitten får tilstrekkelig tid til å endre seg. En vil derfor oftest gi cementitten tid til denne omdanningen før en starter nedkjølingen.

Stål med perlittisk eller nesten-perlittisk mikrostruktur kan trekkes til tynne tråder. Slike tråder er ofte satt sammen til ståltau. Kaldtrukne perlittråder kan ha flytegrenser på flere tusen megapascal. Det gjør perlitt til et av de sterkeste konstruksjonsmaterialer vi har. Maksimal strekkstyrke er funnet å være over 6000 MPa. Selv om perlitt brukes i mange tekniske anvendelser, er opprinnelsen til den ekstreme styrken dårlig forstått. Kaldtrekkingen styrker perlitten ved forbedring av lamellestrukturene, gir delvis kjemisk nedbryting av sementitt, og en overgang fra krystallinsk til amorf sementitt.

Referanser
----------

1. ↑  Raabe, D.; Choi, P. P.; Li, Y. J.; Kostka, A.; Sauvage, X.; Lecouturier, F.; Hono, K.; Kirchheim, R.; Pippan, R.; Embury, D. (2010), Metallic composites processed via extreme deformation - Toward the limits of strength in bulk materials 35, MRS Bulletin, side 982.
2. ↑  Li, Y.J.; Choi, P.P.; Borchers, C.; Westerkamp, S.; Goto, S.; Raabe, D.; Kirchheim, R. (2011), Atomic-scale mechanisms of deformation-induced cementite decomposition in pearlite 59, Acta Materialia, side 3965.

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Advista AS** er et selskap som driver virksomhet i det skandinaviske søke- og katalogmarkedet. I 2007 sørget lansering i Sverige og Danmark for at Advista ble det første, norskeide selskapet som dekket alle de tre skandinaviske landene med nettbaserte bedriftskataloger. Samme år ble nummeropplysningen 180.no etablert og en ny søketjeneste ble lansert i Tyskland. Selskapet ble opprettet i 2003 av Stian Gundersen, Øyvind Bangsund og Benjamin Fauchald.

Tjenester
---------

Selskapet selger såkalte «profileringspakker» som hevder å gi høyere rangering i søkeresultater i katalogene, men har blitt bredt kritisert for bruk av pågående og villedende metoder i salget av disse pakkene, og har truet med søksmål for å stoppe kritiske blogginnlegg.

Selskapet eier og driver katalogtjenestene Nettkatalogen.no (lansert 2003), Jubajuba.no (lansert 2006 – lagt ned 2007), 180.no (lansert 2007), Gulex.se (lansert 2007), Gulex.dk (lansert 2007) og Gelbex.de (lansert 2007).

Det heleide datterselskapet Nettkatalogen AS driver tjenesten Nettkatalogen.no. Selskapet er medlem av bransjeforeningen Trygg Katalog.[] Katalogselskapet har blitt bredt kritisert for bruk av pågående og villedende metoder i salget av disse pakkene, og har truet med søksmål for å stoppe kritiske blogginnlegg.

Referanser
----------

1. ↑  ««Tok saken i egne hender»». *aftenposten.no*. Aftenposten. 20. september 2010. Besøkt 29. juni 2011.
2. ↑  ««Advarer mot kataloghaier»». *tb.no*. Tønsberg Blad. 6. april 2010. Besøkt 29. juni 2011.
3. ↑  ««Forsøker å kneble blogger med søksmål»». *dagbladet.no*. Dagbladet. 17. februar 2007. Besøkt 29. juni 2011.
4. ↑
5. ↑
6. ↑  WILBERG, CORNELIA (17. februar 2007). «Forsøker å kneble blogger med søksmål». *dagbladet.no* **(norsk)**. Besøkt 26. september 2020. «I sin private blogg skrev han i fjor høst og vinter kritiske kommentarer til hvordan selskapene Bedriftsguiden.no og Nettkatalogen.no opererer. Det fikk begge selskapene til å engasjere advokater, ...»

Eksterne lenker
---------------

* Selskapets nettside
Silky terrier
**Silky terrier** er en forholdsvis liten hund av terrierrasen, og regnes til miniatyrhundene. Rasen ble avlet frem i Australia, selv om dens aner er fra Storbritannia. Den er nært beslektet med Australsk terrier og Yorkshire terrier. I Nord-Amerika og Norge kalles den «Silky terrier» mens den i resten av verden kalles «australsk silky terrier».

Ytre
----

Australian silky terriere
Silky terrier er en liten og kompakt terrier med korte ben, 23 – 26 cm mankehøyde, alert og aktiv. Pelsen er et kjennetegn, den er lang, skilt langs ryggraden, og fargen er grå og hvit eller blå og mahogni. Pelsen beskrives som «glatt, fin og skinnende». Hundens proporsjoner, hode og legeme samt ønskede pelsfarger og markeringer er nøye beskrevet i rasestandarden.

Hunden bør være litt lengre enn den er høy, ca. 1/5 lengre enn mankehøyden. Den ble tidligere benyttet under jakt på slanger og smågnagere, så kroppen bør passe til denne rollen. Pelsen trenger mye og jevnlig stell og vask for å beholde silkeaktigheten. Den skal være lang, men ikke så lang at den rekker ned til gulvet. Pelsen på snute og ører klippes vanligvis kortere. Både han- og hunhunder skal være mellom 22 og 26 cm høye og mellom 4 og 6 kg tunge.

Silky terrieren har et sterkt, trekantet hode. Øynene er små og mandelformede. I rasestandarden er lyse øyne angitt som en feil. Ørene er små, V-formede og stående. Hundens hale er rett og ikke for høyt båret, og den har små, nesten katteaktige, poter.

Se også
-------

* Toy terrier

Referanser
----------

1. ↑  New Zealand Kennel Club, Australian Silky Terrier Arkivert 27. april 2005 hos Wayback Machine.
2. ↑  Australian National Kennel Council, Australian Silky Terrier Arkivert 22. desember 2008 hos Wayback Machine.
3. ↑  «Australsk Silky Terrier - liten hunderase fra Australia». 12. oktober 2014. Besøkt 24. desember 2014.

|  |  |
| --- | --- |
| Oppslagsverk/autoritetsdata | Encyclopædia Britannica **·** Nationalencyklopedin **·** LCCN
 |
**Advokatfirmaet Hjort** (opprinnelig **Harald Nørregaard**, senere **Nørregaard & Bonnevie** og **Nørregaard & Hjort**) er et advokatfirma med hovedkontor i Oslo. 

Hjort har per 2019 ca. 130 ansatte, derav 95 er advokater, og eies av 33 partnere.

Historie
--------

Firmaets grunnlegger Harald Nørregaard, malt av Edvard Munch (1899)
Firmaet føres tilbake til den advokatpraksisen som ble etablert av Harald Nørregaard i Christiania i 1893. Etter noen år trådte Thomas Bonnevie inn som partner, og firmaet ble drevet under navnet Nørregaard & Bonnevie. Bonnevie ble høyesterettsdommer i 1922 og trådte dermed ut av firmaet. I 1932 ble Johan Bernhard Hjort tatt opp som partner i det som da ble advokatfirmaet Nørregaard & Hjort. Nørregaard var ansett som en av landets fremste høyesterettsadvokater i sin tid og var blant annet formann for Advokatforeningen fra 1904 til 1907. Nørregaard og Hjort hadde en slektsrelasjon; Nørregaards farmor var gift i andre ekteskap med Jens Johan Hjort, som var oldefar til Johan B. Hjort. Etter Nørregaards død i 1938 videreførte Hjort firmaet som Advokatfirmaet Hjort.

Referanser
----------

1. ↑  ; besøksdato: 4. september 2019.
2. ↑  «Kort om Advokatfirmaet Hjort». Advokatfirmaet Hjort. Besøkt 5. september 2019.
3. ↑  Aase and Harald Nørregaard av Munch, Aase and Harald Nørregaard av Munch, Nasjonalmuseets samling
4. 1 2  Nørregaard, Harald (1933). *Norges advokater og sakførere 1932*. Oslo: Aschehoug. s. 350.

Eksterne lenker
---------------

* Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** Brønnøysundregistrene
 |
**Jonathan Powell** (født 1947) er en britisk TV-produsent. Etter at han tok eksamen hos University of East Anglia i 1968, begynte han å jobbe med dramaserier, og han produserte programmer som *Crown Court*.

Han produserte flere dramaserier på 1970-tallet. Flere av disse var basert på bøker, slik som *A Christmas Carol* (1977) og *Wuthering Heights* (1978). Han er sannsynligvis mest berømt for å ha produsert BBC-serien *Tinker, Tailor, Soldier, Spy* (1979) og oppfølgeren *Smiley's People* (1982).

I 1982 fikk han jobben som leder for dramaserier hos BBC Television og han tok senere over som leder for drama. I 1987 steg han igjen i gradene da han fikk jobben som controller for BBC One etter at Michael Grade sluttet. Han var ansvarlig for bestillingen av såpeoperaen *Eldorado*, som varte bare et år og ble regnet som en dyr og flau fiasko for BBC av både kritikere og seere. Han var også ansvarlig for å sette *Doctor Who* på pause i 1989, noe som effektivt var en kansellering av serien.

Han beholdt denne stillingen frem til 1993, da han forlot BBC for å jobbe hos Carlton Television, hvor han ble leder for drama og samproduksjon. I desember 2005 har han fremdeles den stillingen.

Eksterne lenker
---------------

* (en) Jonathan Powell på Internet Movie Database Rediger på Wikidata

* (fr) Jonathan Powell på Allociné Rediger på Wikidata

* (en) Jonathan Powell på AllMovie Rediger på Wikidata

* (en) Jonathan Powell hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI
 |
**Jordskjelvet i Haiyuan** var et kraftig og meget dødbringende jordskjelv som fant sted i Kina den 16. desember 1920. Det hadde en momentmagnitude på 7,8 (eller en styrke på XII – maksimalstyrken på Mercallis skala som den gang var i bruk). Hovedskjelvet var kl 12.05 UTC, det vil si ut på kvelden lokal tid.

Haiyuan er et fylke i den nåværende autonome region Ningxia Hui nord i Kina. 

Rundt 200 000 ble drept av skjelvet, hvorav over 73 000 i selve Haiyuan fylke. Et jordras begravde landsbyen Sujiahe i fylket Xiji. Mer enn 30 000 mennesker omkom i prefekturet Guyuan. Nesten alle hus i byene Longde og Huining raste sammen. 

Skade av styrke VI til X (Mercalli) fant sted i syv provinser og regioner (etter dagens administrative geografi), og rammet blant annet de større byer Lanzhou, Taiyuan, Xi'an, Xining og Yinchuan. Det ble følt fra Gulehavet til provinsen Qinghai, og fra Indre Mongolia til Sichuan. 

Langs en strekning på om lag 200 km åpnet det seg kløfter og sprekker fra Lijunbu via Ganyanchi til Jingtai. Mange jordras og sprekkdannelser fant sted i hele episenter-området i Haijuan. Noen elver ble oppdemmet, andre endret løp. 

Seiches fra dette jordskjelvet ble observert i to innsjøer og tre fjorder vest i Norge. 

Selv om vestlige kilder gjerne kaller jordskjelvet for *Jordskjelvet i Kansu* (det vil si *Jordskjelvet i Gansu* etter gjeldende transskripsjon), var episenteret og høyeste intensitet helt klart innen Ningxia.
**Silkeborg Højskole** er en grundtvigiansk folkehøyskole, opprettet i 1969 av FDF og FPF.

Beliggende ved Silkeborg Langsø, og med moderne bygningsmessige fasiliteter, er det en velbesøkt høyskole som tiltrekker unge fra alle deler av Danmark. Hovedfag på høyskolen er Politikk, Musikk, Friluftsliv, U-land og Euroclass (sistnevnte med engelsk som undervisningssprog).

Høyskolen har en lang tradisjon for å knytte reiser sammen med kurstilbudet. De senere år er reisene i stadig høyere grad knyttet til den faglige undervisning. Således har Politikk- og Musikkfaget reiser til bl.a. New York, Memphis og Beijing med i semesterplanene, Friluftsliv tilbyr en rekke *Explorerreiser* til bl.a. Canada og New Zealand, mens U-land har skiftende reisemål i den tredje verden.

På Silkeborg Højskole har man valgt å videreutvikle den tradisjonelle, brede folkehøyskole med mange fag innenfor både det boklige, det musikalske/kreative og det fysisk utfordrende. Målgruppen er de 18-25-årige.

Langt de fleste elever på høyskolen er således unge på vei mellom ungdoms- og videregående utdannelse. Høyskoleoppholdet brukes blant annet til å avklare seg med hensyn til videre studievalg.

På efterårssemetrene har Ten Sing Norway lagt sin utdannelse på høyskolen. Der er derfor ofte 15 – 25 norske elever på skolen.

Gjennom årene er flere landskjente sanger utsprunget av det kreative miljø på skolen. Den mest kjente er *Livstræet* (*Lad os lege i livstræets krone*) med tekst og musikk av Erik Lindebjerg og Hans Holm, tidligere henholdsvis kunstlærer og musikklærer.

Forstander er Helga og Carsten Kolby Kristiansen.

Eksterne lenker
---------------

* Silkeborg Højskole

  


|  |  |
| --- | --- |
| Oppslagsverk/autoritetsdata | Store Danske Encyklopædi
 |

Portal: Danmark
Wikipedia-monumentet på Plac Frankfurcki i Słubice i Polen.
**Wikipedia-monumentet** (polsk: *Pomnik Wikipedii*) er et offentlig kunstverk i Słubice i Lubusz voivodskap i Polen som ble avdekket 22. oktober 2014. Skulpturen er reist for å hylle bidragsyterne til det brukergenererte oppslagsverket Wikipedia. Den er laget av den armenskfødte kunstneren Mihran Hakobyan i glassfiberarmert plast, og er plassert på Plac Frankfurcki (Frankfurtstorget) ved byens universitet, ikke langt unna broen til den tyske byen Frankfurt an der Oder.

Beskrivelse
-----------

Inkludert sokkel er skulpturen rundt to meter høy og veier 350 kg. Den er laget av glassfiberarmert plast som er farget for å minne om bronse, og støttes av en stålstruktur. Sokkelen fremstiller papirstabler, og oppå den står fire personer som holder oppe en globus som fremstiller Wikipedias logo. På inskripsjoner på polsk, tysk og engelsk hylles de frivillige bidragsyterne, og Wikipedia beskrives som en av pålene kunnskapssamfunnet hviler på.

De fire personene representerer de anonyme bidragsyterne fra jordas fire hjørner, men var opprinnelig ment å skulle symbolisere de fire største Wikipedia-språkene ettersom Wikipedia på polsk var den fjerde største da prosjektet ble påbegynt i 2010.

Papirstablene er en hyllest til Johannes Gutenberg og boktrykkerkunsten, som muliggjorde mer omfattende spredning av det skrevne ord.

Skulpturen ble finansiert av de lokale myndighetene og kostet 60 000 złoty.

Referanser
----------

1. ↑  «Wikipedia na cokoły! W Słubicach będzie miała pomnik». *gorzow.gazeta.pl*. Besøkt 9. mai 2015.
2. 1 2 3 4  «Pierwszy taki na świecie - w Słubicach stanął pomnik Wikipedii». *TVN24, Poznan*. 22. oktober 2014. Besøkt 9. mai 2015.
**Amy Yuratovac** (født 7. desember 1982 i Hammond, Indiana) er en amerikansk tidligere profesjonell bokser, som i løpet av sin karriere fra 2005 til 2009 bokset ni kamper og avsluttet med å tape WBA- og WBC-tittelkamp i weltervekt mot Cecilia Brækhus.

Karriere
--------

Yuratovic debuterte 13. juli 2005 mot Ebony Teague og vant alle sine fem første kamper på teknisk knockout. Hennes første tap kom 2. juni 2007 mot Christy Martin, men slo tilbake med en seier over Jasmine Davis 4 måneder senere.

I sin neste kamp, 14. juni 2008, utfordret Yuratovic Mia St. John for det ledige WBC-beltet og tapte. Året etter fikk hun muligheten på nytt da hun møtte Cecilia Brækhus i Helsingfors den 30. mai 2009. Brækhus hadde da allerede sikret seg både WBA- og WBC-beltet, og beholdt begge beltene ved å vinne kampen enstemmig på poeng 98-92.

Referanser
----------

1. ↑  Hansen, Ole Jonny Eriksrud (30. mai 2009). «Brækhus forsvarte titlene». Nettavisen. Besøkt 6. september 2017.

Eksterne lenker
---------------

* (en) Amy Yuratovac – BoxRec Rediger på Wikidata
Det nederschlesiske voivodskaps våpen
Øvre- (gult) og Nedre Schlesien (oransje).
**Nedre Schlesien** (polsk *Dolny Śląsk*, tysk *Niederschlesien*, latin *Silesia Inferior*) er den nordvestlige delen av det historiske og geografiske Schlesien. Området har gjennom historien vært underlagt Polen, Böhmen, Østerrike, Preussen og Tyskland. Det ligger i dag i Polen, og er fordelt mellom det nederschlesiske voivodskap og voivodskapene Opole og Lubusz.

Historie
--------

Området ble innlemmet i det polske riket i 990 og forble slik til 1348 da det ble en del av Böhmen. Det kom under de østerrikske habsburgerne i 1526, og ble i 1742 avstått til Preussen som en følge av den østerrikske arvefølgekrig. Fra 1870 og frem til 1945 var Nedre Schlesien del av Tyskland, først som en del av provinsen Schlesien og deretter fra 1919 i form av provinsen Nedre Schlesien. 

Mot slutten av andre verdenskrig ble Nedre Schlesien okkupert av Sovjetunionen, og som følge av Potsdamkonferansen innlemmet i Polen (sammen med Schlesien, som erstatning for områdene Polen måtte avstå til Sovjetunionen i øst), og den tyske befolkningen tvangsforflyttet til Tyskland.

Se også
-------

* Øvre Schlesien

Eksterne lenker
---------------

* (en) Lower Silesia – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LIBRIS **·** NKC
 |
Xiancantans hovedport
**Silkeormgudinnens alter** (forenklet kinesisk: 先蚕坛, pinyin: *Xiancantan*) er et historisk minnesmerke, opprinnelig et tempel, i Beihaiparken i Beijing. Det ligger i nordøstlige hjørne av parken, nordøst for den midtre av sjøene der (*Zhonghai*), og nås over en bro fra Dragekongens tempel (*Longwangmiao*). Alteret ble bygget i 1742 under Qianlongeraen i Qing-dynastiet. Her frembar hver vår keiserinnen ofre til silkeormgudinnen, Den gule keisers (*Huangdi*s) hustru. 

Nå huser tempelet en barnehage, *Beihai-barnehagen*.

Ifølge gamle kinesiske legender var det Den gule keisers hustru Leizu som lærte kineserne å veve silke fra silkeormen.

Referanser
----------

1. ↑  «Arkivert kopi». Arkivert fra originalen 4. mars 2016. Besøkt 11. august 2010.

Eksterne lenker
---------------

* Xiancantan[*død lenke*]
* Eight Ancient Altars in Beijing (Altar to the Goddess of Silkworms) Arkivert 4. mars 2016 hos Wayback Machine.
* Fan Lizhu: The Cult of the Silkworm Mother as a Core of Local Community Religion in a North China Village: Field Study in Zhiwuying, Boading (sic!), Hebei
**Wikipedia på koreansk** (hanja: 한국어 위키백과, RR: Hangugeo Wiki-baekgwa) er den koreanskspråklige utgaven av Wikipedia. Utgaven ble opprettet 11. oktober 2002 ved opprettelsen av artikkelen Jimmy Carter og nådde 10000 artikler 4. juni 2005. 19. mai 2012 passerte wikipediaen 200000 oppslagsord, og er den 20. største wikipediaen målt etter oppslagsord.

Wikipedia på koreansk er i det store og hele skrevet på hangul, mens hanja bare benyttes for å klargjøre enkelte fraser og da i parentes.

Det eksisterer to koreanske språkstandarder, som deles som de to koreanske statenes grenser, der en standard benyttes i Sør-Korea, mens en annen benyttes i Nord-Korea. Nord-Korea er imidlertid underrepresentert på Wikipedia på koreansk som en følge av landets Internett-sensur. Dermed er de fleste artikler på Wikipedia på koreansk skrevet av sørkoreanere med sørkoreansk språkstandard.

Referanser
----------

1. ↑  «Meta Milestones Page» (Web). Wikimedia Foundation Inc. 2005. Besøkt 6. september 2007.
2. ↑  «List of Wikipedias» (Web). Wikimedia Foundation Inc. 2010. Besøkt 22. mai 2012.

Eksterne lenker
---------------

* (ko) Offisielt nettsted Rediger på Wikidata

* (en) Korean Wikipedia – kategori av bilder, video eller lyd på Commons Rediger på Wikidata

|  |
| --- |
|  |
| **Denne artikkelen inneholder koreanske skrifttegn.** Hvis skrifttegn vises som spørsmålstegn, bokser, eller andre symboler, kan du få hjelp her. |
| * v
* d
* r
 |

Portal: Korea
Å **granske** eller gjennomføre **gransking** betyr å undersøke noe grundig. I norsk juss har ordet gransking en spesialisert betydning i norsk straffeprosess og i selskapsrett.

Straffeprosess
--------------

I norsk straffeprosess er gransking en undersøkelse av reelle bevismidler (fast eiendom, løsøre, menneskekropp). Reelle bevismidler i en straffesak skal som utgangspunkt granskes av dømmende rett (utslag av bevisumiddelbarhetsprinsippet). Granskingen kan utføres av andre der det er nødvendig med særlig sakkyndighet, det som skal granskes vil forspilles før retten kan granske det e.l.

Det kan utføres forskjellige typer gransking utenfor hovedforhandlingen, blant annet *rettslig granskingsforretning* i en tingrett, granskingen kan overlates til sakkyndige, eller den kan utføres av polititjenestemenn som ledd i etterforskning.

Retten kan pålegge siktede eller tredjemenn å utlevere ting til gransking hvis vedkommende har vitneplikt, men vedkommende har ingen plikt til på eget grunnlag å levere inn ting som kan brukes som bevis. Ønsker ikke vedkommende å medvirke til utlevering av tingen når retten har pålagt det, kan retten få tingen beslaglagt.

Mistenkte i en straffesak kan underlegges en forholdsmessig kroppslig undersøkelse. For andre enn siktede (f.eks. offeret) kreves det samtykke for kroppslig undersøkelse.

Selskapsrett
------------

I norsk selskapsrett er gransking noe minoritersaksjonærer kan kreve på generalforsamling for å undersøke ledelse og økonomi i et selskap. Dersom aksjeeiere som representerer en tidel av aksjonærene vedtar det, og tingretten finner at det er saklig grunn, oppnevnes det granskere som skal undersøke selskapet og levere granskingsrapport etter fullføring.

Referanser
----------

1. ↑  gransking i bokmålsordboka regner ordet som synonymt med å undersøke
2. ↑  Johs. Andenæs (2009). *Norsk straffeprosess* (4 utg.). Universitetsforlaget. ISBN 978-82-15-01154-7.
3. ↑  Straffeprosessloven § 210
4. ↑  Straffeprosessloven § 203
5. ↑  Straffeprosessloven § 157
6. ↑  lovdata.no aksjeloven VI. Gransking
**Sortland Alpinklubb** hører til på Sortland i Nordland, og ble stiftet som egen gruppe i 1973. Klubben eier og driver Ånstadblåheia skitrekk, som ble tatt i bruk i 1979. Sortland Alpinklubb arrangerte nordnorsk mesterskap for jenter og gutter i 1980, og NM i utfor for yngre junior i 1981. I februar 2013 arrangerte klubben igjen nordnorsk mesterskap i alpint (slalåm, storslalåm og super-G).

Før alpinanlegget i Ånstadblåheia ble bygd, brukte alpinklubben et lite skitrekk i Rundheia ved Sortland, som var satt opp i siste halvdel av 1960-tallet.

Toppalpinisten Merete Fjeldavlie trente en periode med klubben. Pia Nic Gundersen, som har vunnet flere NM både som junior og senior, kommer fra Sortland og har vært medlem i Sortland Alpinklubb. Hun deltar sesongen 2012/13 i verdenscupen i freeride.

Kilder
------

* Velkommen til Ånstadblåheia skisenter (brosjyre, 2013)
* Velkommen i Ånstadblåheia (folder, ca. 1980)
* (en) Pia Nic Gundersen – Profil og resultatoversikt hos FIS (besøkt 1. mars 2013)
* Freeride World Tour: FWT ranking 2013 - ski women (besøkt 1. mars 2013)

Eksterne lenker
---------------

* Sortland Alpinklubb
**Wikipedia på kantonesisk** er den kantonesiskspråklige utgaven av Wikipedia, styrt av Wikimedia Foundation. Den ble etablert den 25. mars 2006.

En liten samling, fra tidlig av, med kantonesiskspråklige wikipedianere har utformet konsensusen om å følge standarden for polisier, retningslinjer og vaner som Wikipedia på engelsk har, hvor enn du har mulighet. Denne konsensusen har gitt stabilitet og lar wikipedianerne konsenterere seg om innholdet. Den 1. februar 2022 hadde Wikipedia på kantonesisk over 1 772 200 redigeringer, over 122 300 artikler og mer en 233 400 registrerte brukere, hvorav tolv var administratorer.

Kantonesisk er en av de fem regionale kinesiske språkene som har sin egen Wikipedia. Det er den nest største Wikipedia på kinesisk.

Se også
-------

* Wikipedia på kinesisk
* Wikipedia på engelsk

Eksterne lenker
---------------

Wikipedia på **Kantonesisk**

* (yue) Offisielt nettsted Rediger på Wikidata

* (en) Cantonese Wikipedia – kategori av bilder, video eller lyd på Commons Rediger på Wikidata
**Laurinska huset**, også kalt **Mälarpalatset**, ligger i Bellmansgatan 4-6 på Södermalm i Stockholm, høyt opp på Mariaberget. Huset med røde teglfasader i hollandsk renessanse med det dominerende hjørnetårnet er tegnet av Valfrid Karlson og ble innviet i 1891. 

I *Illustrerad Tidning* samme år ble det «palassliknende privathuset» berømmet for sine ekte og enkle materialer og sin harmoniske sammensetning. Bygget innholdet over 120 rom fordelt på hovedsakelig fire- til seksromsleiligheter.

Navnet stammer fra den første eieren, kunsthistorikeren og pedagogen Carl Gustaf Laurin. Han flyttet inn i 1892 og bodde der til han døde i 1942. Hans hjem i hjørnetårnet med strålende utsikt over Riddarfjärden var i første del av 1900-tallet et populært samlingssted for Stockholms kulturelite. Naboer var blant andre kunstnervennene Hanna og Georg Pauli. Hanna Paulis berømte maleri *Vännerna* med Ellen Key i sentrum ble malt i parets leilighet.

Blant andre personer som har bodd der, kan nevnes operasangeren Martin Öhman, kunstneren Hilding Linnqvist, skuespilleren Åke Grönberg, musikerne Putte Wickman og Rune Öfwerman. I nyere tid har Olle Wästberg, Eva Dahlgren og Efva Attling bodd i denne historiske bygningen.

Bilder
------

* Skulpturer i sandstein rundt portalen mot Bellmansgatan.Skulpturer i sandstein rundt portalen mot Bellmansgatan.
* Flirende maskaron.Flirende maskaron.
* Søylekapitel med ansikt.Søylekapitel med ansikt.
* Hanna Paulis VännernaHanna Paulis *Vännerna*

Referanser
----------

1. ↑   Björk, Cecilia; Kallstenius, Per; Reppen, Laila (1988): *Sekelskiftets byggteknik – Om arkitekten Valfrid Karlson*, Byggnadsverk och läroböcker. Forlag Svensk Byggtjänst. ISBN 9789173324588
2. ↑  *Maskaron*, relieffskulptur i form av et stilisert ansikt i grimaser.

Eksterne lenker
---------------

* (en) Laurinska huset – kategori av bilder, video eller lyd på Commons Rediger på Wikidata
* (sv) Stockholmskällan har multimedia som gjelder Laurinska huset
Vassdraget Plästerlegge ved Bestwig
Vassdraget ved Bestwig
**Plästerlegge** er det høyeste naturlige vassdraget i Nordrhein-Westfalen. Det befinner seg i Sauerland, i den nordlige delen av Rothaargebirge, som regnes til Rheinisches Schiefergebirge. Øst for vassdraget ligger kommunen Bestwig, som er en del av naturvernområdet *Plästerlegge – Auf’m Kipp*. Navnet Plästerlegge er et dialektuttrykk i den sauerlandske dialekten. Ordet kan oversettes med «regn på skiferlignende stein», og er sammensatt av ordene «plästern» (regn) og «Leggen» (skiferlignende stein).

Etter lange perioder med tørke, kan vassdraget være tørt. Det har sitt utspring omkring 700 meter opp i terrenget, og faller nesten loddrett ned i et 20 meter høyt stup av skifer, inn i et ravine-lignende basseng, før det renner ut som en 500 meter lang styrtende bekk. Vannet flyter inn i elven Elpe, som blir regnet til elvesystemet Ruhr. Den lenge urørte skogen Rotbuchenwald er kjennetegnet av edel løvskog som platanlønn og alm. Nede i ravinene i skogen gis det en stor forekomst av *Lunaria*.

Ved den sørlige randen av vassdraget finnes det en tårnlignende struktur. Bak dette brystvernet ble det nedsmeltet malm fra nærliggende gruver. 

* Vannfallet om vinterenVannfallet om vinteren
* Vannfallet om vinterenVannfallet om vinteren
* Plästerlegge under tiningen om vårenPlästerlegge under tiningen om våren
* Plästerlegge i april 2011Plästerlegge i april 2011
* Plästerlegge tørkesommeren 2010Plästerlegge tørkesommeren 2010
Laurier Avenue Bridge fra sørøst
**Laurier Avenue Bridge** er en bro i Ottawa, Canada. Den fører Laurier Avenue over Rideau Canal og også Colonel By Drive og Queen Elizabeth Driveway. De grønne stålbuene gjør broen til en av de mest gjenkjennelige i Ottawa. Mange av arrangementene under Winterlude blir avholdt rundt broen, og er en vanlig bakgrunn for bilder av skøyteløpere på kanalen. Inngangen fra sør til Canadas forsvarsdepartement befinner seg på den østlige delen av broen.

Den første broen på stedet ble bygget i 1872. Den nåværende broen med fire kjørefelt ble opprinnelig bygget i 1900 og ble forlenget mot øst i 1945. Den ble opprinnelig driftet av National Capital Commission, men i 1996 ble den og Mackenzie King Bridge overlevert til byen da NCC ikke hadde tilstrekkelig midler for nødvendig vedlikehold. I 2001 ble broen utvidet og utbedret. Område som blir benyttet ble utvidet med 50% noe som tillater videre kjørefelt, egne sykkelfelt, og mye breiere fortau. Området rundt broen ble også forskjønnet med landskapspleie og nye trapper opp til broen.

Se også
-------

* Plaza Bridge (Ottawa)

Kilder
------

* "Laurier Bridge's widening complete." Jennifer Campbell. *The Ottawa Citizen.* 21. november 2003. pg. F.1.Fro

Eksterne lenker
---------------

* (en) Laurier Avenue Bridge – kategori av bilder, video eller lyd på Commons Rediger på Wikidata
**Den hvite steinen** (svensk: ***Den vita stenen***) er en svensk barneserie fra 1973, i regi av Göran Graffman, basert på Gunnel Lindes barnebok *Den vita stenen* fra 1964. Den ble innspilt i Djupvik, Kalmar län.

Serien ble vist på norsk TV første gang i 1975. Den har gått flere ganger i reprise på NRK, blant annet i 1982,

Handling
--------

Handlingen utspiller seg i 1930-årene i en landsby der Fia og hennes mor fru Pettersson bor hos landsbyens häradshövding, hvor hans sinte husholderske Malin regjerer. Fias skolekamerater erter henne fordi hun har en mamma som er pianolærerinne og Malin betrakter henne som lat, siden hun bare spiller piano.

En sommerdag møter Fia, som påstår at hun heter Fideli, en gutt som heter Hampus. Hampus, som heller ikke vil fortelle sitt riktige navn, påstår at han heter Farornas konung (*Farernes konge*), som løvetemmeren fra sirkus, men «Fideli» vet ikke at han egentlig ikke er fra sirkus, for i virkeligheten er han nyinnflyttet i nabohuset, sammen med sin onkel og fosterfar Sivert Kolmodin som er en fattig skomaker, hans frue og deres seks barn, som er sinte på Hampus fordi de er blitt tvunget til å flytte ofte og (med en viss rett) mener at det er Hampus feil.

Da Hampus får se at «Fideli» har en liten vakker hvit stein, spør han om han får den hvite steinen hvis han maler øyne, nese og munn på kirkeklokken, og lover å gi henne steinen tilbake hvis hun lover å være taus en hel dag (og ikke si noe før hun våkner neste morgen), hvilket er begynnelsen på deres lek at den som har steinen skal gi den andre «oppdrag» å utføre for å «erobre» den hvite steinen.

Rolleliste
----------

* Julia Hede – *Ina Vendela Sofia «Fia» Pettersson*
* Ulf Hasseltorp – *Hampus*
* Monica Nordquist – *Fru Pettersson*
* Ulf Johanson – *häradshövding*
* Betty Tuvén – *Malin*
* Håkan Serner – *Skomaker Sivert Kolmodin*
* Maj-Britt Lindholm – *Fru Kolmodin*
* Ingemar Hasselquist – *Henning Kolmodin*
* Cecilia Nilsson – *Eivor Kolmodin*
* Gunilla Söderholm – *Siri Kolmodin*
* Ann-Charlotte Lithman – *Nanna Kolmodin*
* Joakim Rundberg – *Ture Kolmodin*
* Robert Rundberg – *Lulle Kolmodin*
* Fanny Gjörup – *Brita, postmesterens datter*
* Pia Skagermark – *Solbritt*
* Eva Dahlqvist – *Essy*
* Börje Mellvig – *kjøpmannen*
* Björn Gustafson – *Baker Bror Emilsson*
* Lars-Erik Liedholm – *postmesteren*
* Ove Tjernberg – *Farornas konung, løvetemmer*
* Åke Wästersjö – *sirkusvakt*
* Göran Graffman – *sirkusvakt*
* Willy Peters – *lege*
* Karin Miller – *skolelærerinnen*

Referanser
----------

1. ↑  VG - Den hvite steinen (12.04.1975, s.50)
2. ↑  VG - TV i dag (15.05.1982)

Eksterne lenker
---------------

* (en) *Den hvite steinen* på Internet Movie Database Rediger på Wikidata

* (sv) *Den hvite steinen* i Svensk Filmdatabas Rediger på Wikidata

* (en) *Den hvite steinen* på The Movie Database – TV Rediger på Wikidata
* Den hvite steinen på SVT
* Norsk fanside med bilder
**Vivi Bjerregaard Bakkebo Kier** (født 22. juni 1958 i Otterup) er en dansk forretningskvinne, medlem av Odense Byråd og tidligere medlem av Folketinget, valgt for Det Konservative Folkeparti i Faaborgkredsen (Fyns Storkreds).

Bakgrunn
--------

Vivi Kier ble født i 1958 i Otterup som datter av sveiser Martin Olsen og husmor Karen Bakkebo.

### Uddannelse og arbeid som sykepleier

Vivi Kier gikk på Mulernes Legatskole i 1977 og var ferdig utdannet sykepleier ved Sygeplejeskolen i Odense i 1983. Fra 1983 og frem til 1986 arbeidet hun som sykepleier ved Odense Universitetshospital (OUH).

### Privatliv og tilværelse som næringsdrivende

Kier er gift med Ernst og har to barn.
Fra 1987 arbeidet hun i ektemannens forretninger i Odense.
De forpakter fem McDonald's restauranter på Fyn.

Politisk karriere
-----------------

Ved kommunevalget i 2001 ble Vivi Kier innvalgt til Odense Byråd og gjenvalgt i 2005 med nestflest personlige stemmer, kun overgått av den senere borgermester, partifellen Jan Boye. Hun var fra 2006 til 2008 Konservatives politiske ordfører i byrådet og medlem av *Børne- og Ungeudvalget*. I 2009 offentliggjorde hun at hun ikke tok ny nominasjon til Odense byråd hvor hun hadde sittet fra 2002-2010.

Hun har vært nominert som folketingskandidat siden 2001. Frem til 2006 i Odense Vestkredsen og fra 2007 i Faaborgkredsen.
Ved Folketingsvalget 2007 ble hun valgt inn.
I 2009 ble Vivi Kier kandidat i Odense Sydkredsen, da Bendt Bendtsen ga seg i dansk politikk. I Folketinget var hun partiets sosialordfører, familierettslige ordfører, færøordfører og helseordfører. Vivi Kier var medlem av Retsudvalget, Socialudvalget, Sundhedsudvalget, Udvalget vedrørende Færøske Forhold og § 71-tilsynet.

Som ordfører var Vivi Kier negativ til en legalisering av hasj.
I debatten påpekte hun hasjens skadelige virkninger og Nederlands erfaringer med hasjturisme.

Som sosialordfører uttalte hun seg også i debatten om prostitusjon: Hun ønsket ikke å kriminalisere sexkunder, heller ikke å kriminalisere de prostituerte, og understreket viktigheten av halliklovgivningen.
Da Konservativ Ungdom i 2010 foreslo arbeiderrettigheter for prostituerte, for eksempel adgang til dagpenger og mulighet for å tegne yrkesforsikring, var Kier avvisende, og hun påpekte utfordringene i å bestemme når en prostituert er arbeidsløs.

Ved Folketingsvalget 2011 oppnådde hun ikke gjenvalg, men da partifellen Mai Mercado (Henriksen) gikk ut i barselpermisjon ble Kier midlertidig folketingsmedlem fra 1. mars 2013.

Referanser
----------

1. 1 2   www.ft.dk[Hentet fra Wikidata]
2. 1 2 3 4  «Vivi Kier (KF)». Folketinget.
3. ↑  Ritzau (6. desember 2007). «Sundhedsordfører fra McDonald's». Fyens. Arkivert fra originalen 5. mars 2016. Besøkt 28. november 2020.
4. ↑  «B 35 Forslag til folketingsbeslutning om forsøg med kontrolleret salg av hash». Folketinget. 11. desember 2009.
5. ↑  Mette Vinther Pedersen (januar 2011). «Prostitution – hvad mener partierne?». Magasinet Danner. [*død lenke*]
6. ↑  Jens Beck Nielsen (2. oktober 2010). «KU: Prostituerede skal have flere rettigheder». Kristeligt Dagblad.

Eksterne lenker
---------------

* (da) Vivi Kier hos Folketinget Rediger på Wikidata
***Claudiella*** er en slekt av små, vannlevende biller som hører til gruppen Myxophaga. I likhet med andre medlemmer av denne gruppen er larvene utstyrt med trakégjeller, noe som ellers er ukjent blant insekter med fullstendig forvandling (holometaboli). Torridincolidae lever på bunnen av små, rasktrennende bekker, og de fleste av de kjente artene stammer fra Brasil.

Utseende
--------

Små (mindre enn 2 mm), bredt ovale, brunlige *biller*. Pannen har et tungeformet utskudd mellom antennene. Fasettøynene er runde og litt utstående. Antennene er korte, kølleformede, og består av ni ledd. Brystskjoldet (pronotum) er bredere enn langt, med en opphøyd lengdeås i midten og fremskutte fremhjørner. Dekkvingene er brede med en tydelig skulderbule, og fine punktrekker. Beina er slanke, særlig er fotleddene tynne. Larvene er flate, nærmest dråpeformede sett ovenfra, med korte, fingeraktige trakégjeller på bakkroppen og kraftige bein.

Utbredelse
----------

Slekten er bare kjent fra Brasil.

Systematisk inndeling
---------------------

**Treliste**
* Ordenen biller, **Coleoptera**
	+ Underordenen Myxophaga
		- Familien **Torridincolidae**
			* Slekten ***Claudiella*** Reichardt & Vanin, 1976
				+ *Claudiella anamariae* Benetti & Hamada, 2016
				+ *Claudiella ingens* Reichardt & Vanin, 1976
				+ *Claudiella jeaneae* Benetti & Hamada, 2016
				+ *Claudiella jefersoni* Benetti & Hamada, 2016

Referanser
----------

1. ↑  Cesar João Benetti og Neusa Hamada (2016) Three new species of *Claudiella* Reichardt & Vanin, 1976 (Coleoptera, Torridincolidae) from Brazil. Zootaxa 4205 (2): 151-161.

Kilder
------

* Tree of Life Web project, 2005: *Claudiella*

Eksterne lenker
---------------

* (en) *Claudiella* i Encyclopedia of Life Rediger på Wikidata

* (en) *Claudiella* i Global Biodiversity Information Facility Rediger på Wikidata

* *Claudiella* – detaljert informasjon på Wikispecies Rediger på Wikidata
**Travis Kalnick** (født 6. august 1976 i Los Angeles) er en amerikansk gründer som er mest kjent for å ha startet selskapet Uber. I 2014 kom han med på Forbes liste over verdens rikeste mennesker. Han står pr. 2017 med en beregnet nettoformue på 6 milliarder dollar.

Biografi
--------

Kalanick ble født 6. august 1976 i Los Angeles. Han gikk på Granada Hills High School og begynte deretter å studere datateknologi ved University of California.

I 1998 hoppet Kalanick av studiene ved universitetet og grunnla selskapet Scour.com med seks venner fra skolen. Det som begynte som en websøkemotor ble raskt endret til et filsystem for å utveksle filer (peer-to-peer) og de hadde snart over 250 000 brukere som byttet filmer og musikk. Tross suksessen ledet det til at mer enn 30 medieselskaper stevnet Scour for opphavsrettsbrudd. I 2001 grunnla Kalnick istedet et nytt selskap, Red Swoosh, med noen av ingeniørene fra Scour. Red Swoosh utviklet dataprogrammer som effektiviserte måten musikk og video ble flyttet rundt på Internet. Vanligvis når man besøker en webside, leveres informasjonen fra en sentral server. Istedet oppdaterte Red Swoosh-programvare kontinuerlig en katalog som listet opp hvilke filer som var tilgjengelige på hvilke servere, noe som gav raskere overføring. Systemet sparte også store penger i serverinfrastruktur.

Referanser
----------

1. ↑   Encyclopædia Britannica Online, Encyclopædia Britannica Online-ID biography/Travis-Kalanick, besøkt 9. oktober 2017[Hentet fra Wikidata]
2. ↑   Munzinger Personen, Munzinger IBA 00000030855, besøkt 9. oktober 2017[Hentet fra Wikidata]
3. ↑  «Forbes Announces Its 33rd Annual Forbes 400 Ranking Of The Richest Americans». *Forbes.com*. *Forbes*. 29. september 2014.
4. ↑  *Forbes* .  Manglende eller tom `|tittel=` (hjelp)
5. ↑  *MIT Technology Review* .  Manglende eller tom `|tittel=` (hjelp)

|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** Geni **·** VIAF **·** GND **·** LCCN **·** ISNI **·** SUDOC **·** NDL **·** NKC **·** BNE **·** Munzinger (iba)
 |
Laurentius Spengler, ca 1802, Det Kongelige Bibliotek
**Lorenz Spengler** (født 22. september 1720 i Schaffhausen, Sveits, død 20. desember 1807 i København) var en billedhugger, elfenbensskjærer, konkyliolog og kunstkammerforvalter som virket i Danmark.

Biografi
--------

Lorenz var født i Schaffhausen som sønn av murermester Johann Conrad Spengler og Maria Peters. Han kom til København i 1743, hvor han fikk tittelen hoffkunstdreier og underviste flere av kongefamiliens medlemmer – deriblant Christian VI og senere også Frederik V – i kunsten å dreie. 

Rosenborg slott i København har flere av Spenglers arbeider, heriblant diverse pokaler av elfenben, rav og strutseegg. Et hovedverk er en prismelysekrone i rav, etter tegning av Marcus Tuscher.

Fra 1771 til sin død var han Kunstkammerforvalter, en stilling som hans sønn Johan Conrad Spengler siden overtok. Han ble også medlem av Det Kongelige Danske Videnskabernes Selskab. Videre grunnla han en stor privatsamling av især konkylier, men også av malerier, stikk og tegninger. Grafiske blad og tegninger kom etter Spenglers død til Kobberstikksamlingen i København.

Spengler ble gift 30. juli 1756 i Reformert kirke med Gertrud Sabina Trott (d. 16. mai 1789). I 1807 ble han begravet fra samme kirke.

Referanser
----------

1. 1 2   oppført som Lorens Spengler, sdei.senckenberg.de, besøkt 9. oktober 2017[Hentet fra Wikidata]
2. 1 2   SIKART, oppført som Spengler, Lorenz, SIKART ID 4000515, besøkt 18. juni 2021[Hentet fra Wikidata]
3. ↑   Spengler, Lorenz[Hentet fra Wikidata]
4. ↑   Kunstindeks Danmark, Kunstindeks Danmark kunstner ID 10633, besøkt 9. oktober 2017[Hentet fra Wikidata]
5. ↑   Benezit Dictionary of Artists, Benezit-ID B00173306, besøkt 9. oktober 2017[Hentet fra Wikidata]
6. ↑   www.leopoldina.org[Hentet fra Wikidata]
7. ↑  *Lorenz Spengler*, De Danske Kongers Kronologiske Samling. Besøkt 15. des. 2013
8. ↑  *Lorenz Spengler*, Kunstindeks Danmark. Besøkt 15. des. 2013

Eksterne lenker
---------------

* (en) Lorenz Spengler – kategori av bilder, video eller lyd på Commons Rediger på Wikidata

Portal: Danmark

|  |  |
| --- | --- |
| Oppslagsverk/autoritetsdata | Store Danske Encyklopædi **·** Dansk biografisk leksikon **·** Prabook **·** Deutsche Biographie **·** BIBSYS **·** Kunstindeks Danmark **·** VIAF **·** GND **·** LCCN **·** ISNI **·** ULAN **·** HDS **·** SIKART
 |
**Lorentz Wittrup Lied** (født 18. mars 1820, død 15. mai 1875) var en norsk apoteker og politiker, som var Ordfører i Bodø i 1853.

Familieliv
----------

Lorentz Wittrup Lied ble født 18. mars 1820 i Stangvik, som den yngste av 10 søsken. Faren hans var Major *Johan Richard Lied* og moren var *Maren Margitte Bull*. Han giftet seg med *Anne Olivia Strøm* 29. november 1853.

Karriere
--------

Han startet på Svaneapoteket i Trondheim i 1835, der han jobbet fram til 1844. Han flyttet så til Oslo, der han jobbet på Svaneapoteket fram til 1851, da han fikk bevilgning til å overta Svaneapoteket i Bodø. Han tiltrådte som bestyrer 1. oktober 1851, og 15. mars 1961 fikk han stillingen apoteker. Han fikk også bevilgning til å drive medisinutsalg i Lofoten.
Da Bodø bystyre skulle utligne skatt for andre gang i 1854, ble Lied utnevnt til lignignskommisjonen, sammen med skomaker Dahl, Johan Adolf Johnsen, toller Groth og lensmann Logemann. Da han Flyttet fra Bodø i 19. september 1873, ble apoteket forpaktet av *Johannes Aas*. Etter Lieds død,0 kjøpte Aas spoteket i september 1876.

Referanser
----------

1. ↑  *Mølleropslekten i Norge*s. 86
2. 1 2 3 4 5 6  *Svaneapoteket: 1794-1994* s. 6
3. ↑  *Morgenbladet 1860.04.01*. NO. 1860-04-01. s. 2.
4. ↑  *Bodø by 1816-1966*, s. 158

Litteratur
----------

* Flood, Jørgen W. (1857-1940) (1889). *Norges Apothekere i 300 Aar: (1588-1889)*. Kristiania: Den norske Apothekerforening.
* Axel Coldevin (1937). *Bodø bys historie*. Bodø: Bodø kommune.
* Axel Coldevin (1966). *Bodø by 1816-1966*. Bodø: [s.n.]
* Nils Møllerup (1989). *Mølleropslekten i Norge*. Bergen: [I. Ryssdal og L. J. Skjold].
* Svaneapoteket (Bodø) (1994). *Svaneapoteket: 1794-1994*. Bodø: Apoteket.

|  |  |
| --- | --- |
| Oppslagsverk/autoritetsdata | Historisk befolkningsregister
 |